2.3.2023
SL
Uradni list Evropske unije
C 79/1
I (Resolucije, priporočila in mnenja)
RESOLUCIJE
ODBOR REGIJ 152.
PLENARNO ZASEDANJE OR, 30. 11.
2022–1. 12.
2022
Resolucija Evropskega odbora regij o delovnem programu Evropske komisije in političnih prednostnih nalogah OR v letu 2023 (2023/C 79/01)
EVROPSKI ODBOR REGIJ (OR),
ob upoštevanju: — delovnega programa Evropske komisije za leto 2023 (1), — Protokola o sodelovanju z Evropsko komisijo iz februarja 2012, — svoje resolucije o prednostnih nalogah Evropskega odbora regij v obdobju 2020–2025 (2), — svoje resolucije o predlogih Evropskega odbora regij v zvezi z delovnim programom Evropske komisije za leto 2023 (3), — svojega letnega poročila o stanju v regijah in mestih v EU (4), 1. pozdravlja dejstvo, da delovni program Evropske komisije večinoma temelji na predlogih Konference o prihodnosti Evrope.
Ker bi bile za izvajanje nekaterih predlogov potrebne spremembe Pogodbe, se strinja s pozivom Evropskega parlamenta in predsednice Evropske komisije k sklicu Konvencije na podlagi člena 48 PEU.
Vendar obžaluje, da v delovnem programu Evropske komisije ni sklicevanja na sklepe Konference o prihodnosti Evrope, ki bi predvideli ustreznejše priznavanje dodane vrednosti regionalnih in lokalnih oblasti za evropsko demokracijo, in konkretnih predlogov v zvezi z njimi; 2. pozdravlja obnovljeno zavezo Komisije, da bo cilje trajnostnega razvoja uporabila kot svoj splošni vodilni cilj, zlasti z njihovo vključitvijo v evropski semester in v orodja za boljšo pripravo zakonodaje.
Poziva Komisijo, naj preveri celoten potencial lokalizacije ciljev trajnostnega razvoja, tudi v pričakovanem prostovoljnem pregledu EU, da bi dosegli trajnostno okrevanje in uresničili cilje trajnostnega razvoja do leta 2030; 3. poudarja, da se zaradi posledic podnebne krize, pandemije COVID-19, vojne Rusije proti Ukrajini, trenutne rekordne inflacije, ki jo je povzročilo povišanje cen hrane in energije, ter strukturne migracijske in humanitarne krize na mejah EU, zlasti na območju Sredozemlja in Atlantika, bolj kot kadar koli potrjuje vloga kohezije kot temeljne vrednote Evropske
(1) (2) (3) (4)
COM(2022) 548 final.
Dokument COR-2020-01392-00-00-RES-TRA.
Dokument COR-2022-02657-00-00-RES-TRA.
https://cor.europa.eu/sl/our-work/Pages/State-of-Regions-and-Cities-2022.aspx?origin=spotlight